(צילום: נקודת הכיבוי יצהר)

שריפה גדולת מימדים מתרחשת בשעה זו (חמישי) מדרום ליישוב יצהר, בין הכפר עינאבוס לשכונת תקומה. האש הוצתה במספר מוקדים, דבר המלמד כי מדובר בהצתה מכוונת. זוהי ההצתה הערבית השלישית המופנית כלפי יצהר – בתוך שבוע בלבד.

בהצתה ערבית שהתרחשה אתמול (רביעי) מנע צוות מג"ב מבחורי ישיבת חב"ד לכבות שריפה ערבית שאיימה להתקרב לבתי שכונת מצפה יצהר, ובשעה זו מגיעים צוותים של יס"מ ומג"ב לאיזור השריפות.

כמו בכל השריפות הקודמות, צוות הכיבוי היישובי יחד עם חיילי צה"ל ועשרות אזרחים, החלו בפעולות כיבוי במקום. אוריה כהן, יו"ר היישוב משבח את עשרות המתנדבים הנאבקים באש בחום הכבד, וקופצים מיידית לכל אירוע.

ביצהר מותחים ביקורת על התנהלות המשטרה. "ההצתות הערביות מתועדות היטב על ידי תצפיות צה"ל במרחב. חבל שבמקום לעצור את המציתים הערבים ולמנוע את המשך הפגיעה ביצהר, בוחרת המשטרה למנוע ממתנדבי כיבוי לכבות את השריפות, ואף להטריד את התושבים הנאלצים להיאבק בלהבות כדי להציל את בתיהם".